149. löggjafarþing 2018–2019.

Þingskjal 1886 — 836. mál.

Svar

mennta- og menningarmálaráðherra við fyrirspurn frá Bryndísi Haraldsdóttur
um kvikmyndamenntun.

1.	Hver er framtíðarsýn ráðherra um kvikmyndamenntun hér á landi?

Ráðherra hefur skipað verkefnishóp til að vinna að gerð stefnu í kvikmyndamálum sem gilda á frá 1. janúar 2020 til 31. desember 2030. Mun hópurinn skila tillögum sínum fyrir lok ársins. Verður það í fyrsta sinn sem stjórnvöld móta heildstæða stefnu og aðgerðaáætlun á grunni hennar, sem nær yfir hlut kvikmynda í menningu þjóðarinnar, menntun í kvikmynda
gerð á öllum skólastigum, miðlun íslensks kvikmyndaefnis og stuðning við framleiðslu kvikmynda.

2.	Hefur ráðuneytið mótað stefnu um kvikmyndamenntun og ef svo er, er Kvikmyndaskóli Íslands hluti af henni?

Við mótun stefnu í kvikmyndamálum verður farið yfir núverandi stöðu og framtíðar
möguleika á öllum þeim sviðum sem nefnd eru í svari við fyrri lið fyrirspurnarinnar, og er Kvikmyndaskóli Íslands hluti af þeirri framtíðarsýn.